
	Broj predmeta:
	02-000010/26

	
	

	Broj akta:
	01.11-1186NK-046/26

	
	

	Datum,
	16. 9. 2026. godine

	Mjesto,
	Brčko


Na osnovu članova 10. i 11. stav (3) Zakona o Vladi Brčko distrikta Bosne i Hercegovine („Službeni glasnik Brčko distrikta Bosne i Hercegovine“, brojevi: 27/23, 23/24 i 38/25) i člana 34. stav (7) Zakona o slobodi pristupa informacijama u Brčko distriktu Bosne i Hercegovine („Službeni glasnik Brčko distrikta Bosne i Hercegovine“ broj 38/25), na prijedlog Ureda gradonačelnika, broj predmeta: 02-000010/26 od 11. 9. 2026. godine, Vlada Brčko distrikta Bosne i Hercegovine, na 85. redovnoj sjednici održanoj 16. septembra 2026. godine, donosi
PRAVILNIK

O USLOVIMA ZA PONOVNU UPOTREBU DOKUMENTA

Član 1.

(Predmet Pravilnika)
Pravilnikom o uslovima za ponovnu upotrebu dokumenta (u daljnjem tekstu: Pravilnik) utvrđuje se vrsta i sadržaj uslova za ponovnu upotrebu dokumenata.

Član 2.

(Cilj Pravilnika)

Pravilnik se donosi s ciljem da svakom domaćem ili stranom fizičkom i pravnom licu kao podnosiocu zahtjeva omogući lakši pristup i efikasnije ostvarivanje prava na ponovnu upotrebu dokumenta, u skladu sa Zakonom o slobodi pristupa informacijama u Brčko distriktu Bosne i Hercegovine (u daljnjem tekstu: Zakon).

Član 3.

(Uslovi za ponovnu upotrebu dokumenta)
(1) Uslov za ostvarivanje prava na ponovnu upotrebu dokumenta je da je podnesen zahtjev na način propisan odredbom člana 33. stav (1) Zakona.

(2) Uslov iz stava (1) se primjenjuje i kada institucija Distrikta iz člana 2. stav (1) tačka b) Zakona, postupa po zahtjevu za ponovnu upotrebu dokumenta koji je podnesen shodno članu 33. stav (4) Zakona. 

(3) Ukoliko je ispunjen uslov iz stava (1) i (2) ovog člana, institucija Distrikta usvaja podneseni zahtjev i omogućava ponovnu upotrebu dokumenta pod uslovom da se podneseni zahtjev ne odnosi na informaciju propisanu članom 33. stav (5) Zakona, odnosno da je ispunjen uslov iz stava (4) ovog člana.

(4) Uslov za ponovnu upotrebu dokumenta koji je institucija Distrikta u određenom pojedinačno opravdanom slučaju odredila na osnovu člana 34. stav (2) Zakona, mora biti precizno definisan, objektivno provjerljiv i sadržati jasne razloge koji opravdavaju njegovo određivanje, kao i svrhu zbog koje se određuju u takvom slučaju.

(5) Zahtjev iz stava (1) ovog člana se podnosi na obrascu, koji je sastavni dio Pravilnika (Aneks).

Član 4.

(Stupanje na snagu)

Ovaj pravilnik stupa na snagu osmog dana od dana objavljivanja u „Službenom glasniku Brčko distrikta Bosne i Hercegovine“.
	DOSTAVITI:
	
	 GRADONAČELNIK

	1. Članovima Vlade Brčko distrikta BiH,

2. Direkciji za finansije Brčko distrikta BiH,
	
	   Mr. sc. Siniša Milić 

	3. Kabinetu gradonačelnika,
	
	

	4. Sekretaru Vlade Brčko distrikta BiH, 

5. Uredu za upravljanje javnom imovinom,

6. Uredu za prevenciju korupcije i koordinaciju aktivnosti

na suzbijanju korupcije u Brčko distriktu BiH,

7. Uredu koordinatora Brčko distrikta BiH 

      pri Vijeću ministara BiH,
	
	

	8. Sektoru za opće i zajedničke poslove,

9. „Službenom glasniku Brčko distrikta BiH“,
	
	

	10. Arhivi.
	
	


ANEKS

 __________________________________

Ime i prezime, odnosno naziv podnosioca zahtjeva

 ___________________________________ 

Adresa, odnosno sjedište podnosioca zahtjeva 

____________________________________ 

Kontakt-telefon i/ili e-mail adresa podnosioca zahtjeva

 __________________________________ 

Naziv institucije Brčko distrikta Bosne i Hercegovine kojoj se zahtjev podnosi

Predmet: Zahtjev za ponovnu upotrebu dokumenta 

Na osnovu člana 33. Zakona o slobodi pristupa informacijama u Brčko distriktu Bosne i Hercegovine tražim da mi se omogući ponovna upotreba dokumenta:

 _______________________________________________________________________________ ________________________________________________________________________________ _____________________________________________________________________________________________ ________________________________________________________________________ 

(Tačno navesti dokumente koji se žele ponovno upotrijebiti, oblik i način na koji se želi primiti sadržaj dokumenta te navesti svrhu korištenja dokumenta – komercijalna/nekomercijalna svrha).

Način dostavljanja dokumenta: 

1) davanjem informacije pisanim putem; 

2) omogućavanjem uvida u dokumente i izradu kopije dokumenta koji sadrži traženu informaciju; 

3) dostavljanjem kopija dokumenata koji sadrže traženu informaciju; 

4) na drugi način koji je prikladan za ostvarivanje prava na pristup informaciji (elektronskim putem ili na drugi pogodan način).

 (Zaokružiti broj ispred načina dostavljanja informacije) 

Prilog:

_______________





Podnosilac zahtjeva

(Ukoliko se dostavlja) 


                          _______________________________







                   (Potpis fizičkog lica / potpis i pečat pravnog lica)
